**ΠΑΡΑΡΤΗΜΑ ΙΙ**

**ΙΔΙΩΤΙΚΟ ΣΥΜΦΩΝΗΤΙΚΟ**

**ΜΕΤΑΒΙΒΑΣΗΣ ΚΙΝΗΤΩΝ ΠΡΑΓΜΑΤΩΝ ΑΣΦΑΛΙΣΤΙΚΗΣ ΕΚΚΑΘΑΡΙΣΗΣ**

(που κατακυρώθηκαν μέσω πλειοδοτικού διαγωνισμού  
δυνάμει του άρθρ. 5 Κανονισμού Εκκαθαρίσεων Ασφαλιστικών Επιχειρήσεων)

Στην Αθήνα σήμερα στις …. του έτους 2019, ημέρα ……., στα γραφεία της εταιρείας με την επωνυμία **«ΑΣΠΙΣ ΠΡΟΝΟΙΑ Ανώνυμος Εταιρεία Ασφαλίσεων Ζημιών Υπό Ασφαλιστική Εκκαθάριση»** επί της Λ. Βασιλίσσης Σοφίας, αρ. 60, οι παρακάτω υπογράφοντες:

αφ’ ενός της τελούσας σε ασφαλιστική εκκαθάριση ανώνυμης ασφαλιστικής εταιρείας με την επωνυμία **«ΑΣΠΙΣ ΠΡΟΝΟΙΑ Ανώνυμος Εταιρεία Ασφαλίσεων Ζημιών Υπό Ασφαλιστική Εκκαθάριση»**, που εδρεύει στην Αθήνα, οδός Βασιλίσσης Σοφίας αριθ. 60, με ΑΦΜ 094428803 (Δ.Ο.Υ. Φ.Α.Ε. Αθηνών), όπως εκπροσωπείται νόμιμα δυνάμει της υπ’ αριθμ. 409/3/22.12.2021 (ΦΕΚ τ. ΠΡΑ.Δ.Ι.Τ. 2/7.1.2022) απόφασης της Επιτροπής Πιστωτικών και Ασφαλιστικών Θεμάτων της Τράπεζας της Ελλάδος από τον Ασφαλιστικό Εκκαθαριστή κ. Βασιλόπουλο Σωτήριο του Ηλία, (εφ’ εξής «Ασφαλιστικός Εκκαθαριστής»,)

και αφ’ ετέρου ο/η …………………………………………………, κάτοικος …………………………………….., με ΑΔΤ….. και ΑΦΜ …….

**συμφωνούν και συναποδέχονται τα εξής:**

Μετά τη διενέργεια του Δημόσιου Πλειοδοτικού Διαγωνισμού, σχετικά με την πώληση των κινητών της ως άνω υπό ασφαλιστική εκκαθάριση ασφαλιστικής εταιρείας και την κατακύρωση του και τη λήψη των συναφών εποπτικών εγκρίσεων, αποφασίστηκε από τον Ασφαλιστικό εκκαθαριστή η πώληση των εκτιθέμενων στο Παράρτημα του παρόντος κινητών στον ως άνω Αγοραστή. Συγκεκριμένα τα/ο πωλούμενα/ο κινητά/ο είναι τα/ο εξής:

(Αναλυτική περιγραφή του/των κινητού/ων)

1. Ο Ασφαλιστικός Εκκαθαριστής με το παρόν, πωλεί, παραχωρεί και μεταβιβάζει στον Πλειοδότη/Αγοραστή, αντί του τιμήματος των ……….…. Ευρώ, τα/ο ως άνω περιγραφόμενα/ο κινητά.

2. Ο Πλειοδότης/Αγοραστής καθίσταται τέλειος κύριος και κάτοχος των/του κινητών/κινητού και στο εξής δύναται να κατέχει, νέμεται και διαθέτει αυτά/αυτό όπως επιθυμεί με πλήρη και απόλυτη κυριότητα και δικαίωμα.

3. Ο Πλειοδότης/Αγοραστής, είχε ήδη καταβάλλει ως εγγυοδοσία το ποσό των ……………………με …………………….. προκειμένου να συμμετάσχει στον διαγωνισμό και στη συνέχεια προκειμένου να παραλάβει τα κινητά, ως αυτά αναλυτικά περιγράφονται στο από ………… ιδιωτικό συμφωνητικό. Ήδη σήμερα, ο Πλειοδότης/Αγοραστής δηλώνει ότι αποδέχεται την είσπραξη του παραπάνω ποσού της εγγυοδοσίας από τον Ασφαλιστικό Εκκαθαριστή, ο οποίος δικαιούται να καταθέσει τις επιταγές/ το σχετικό ποσό σε δεσμευμένο τραπεζικό λογαριασμό της εκκαθάρισης. Το υπόλοιπο ποσό των ………… κατέβαλε σήμερα ο Πλειοδότης/Αγοραστής με την με αρ. ………… επιταγή της Τραπέζης ……….. ή με κατάθεση στον με αρ. ……… δεσμευμένο τραπεζικό λογαριασμό της εκκαθάρισης.

4. Ο Πλειοδότης/Αγοραστής δηλώνει ρητά και ανεπιφύλακτα ότι έχει αποδεχθεί όλους τους όρους, που περιέχονται στην Προκήρυξη Διενέργειας Πλειοδοτικού Διαγωνισμού, ως έχουν και ειδικά ότι αυτός επιβαρύνεται με το σύνολο των εξόδων και ότι ο Ασφαλιστικός Εκκαθαριστής/Πωλητής δεν φέρει καμία ευθύνη για νομικά ή πραγματικά ελαττώματα ή έλλειψη ιδιοτήτων στα προς πώληση κινητά ή για οιαδήποτε άλλη αιτία.

Τα παραπάνω συναποδέχθηκαν ανεπιφύλακτα και οι δύο συμβαλλόμενοι.

Αφού συντάχθηκε το παρόν σε δύο πρωτότυπα και αναγνώσθηκε και βεβαιώθηκε από τους συμβαλλόμενους υπογράφεται νομίμως από αυτούς.

**ΟΙ ΣΥΜΒΑΛΛΟΜΕΝΟΙ**

**Ο ΑΣΦΑΛΙΣΤΙΚΟΣ ΕΚΚΑΘΑΡΙΣΤΗΣ Ο ΠΛΕΙΟΔΟΤΗΣ/ΑΓΟΡΑΣΤΗΣ**